Datasets:
abdeljalilELmajjodi
/
Social_Media_Darija_DS

Dataset card Data Studio Files Community
text
stringlengths
3
7.89k
lang
stringclasses
2 values
source
stringclasses
2 values
__index_level_0__
int64
0
11.6k
مكتوب بسم الله الرحمن الرحيم…. غادي يتسحاب ليكم عاوتاني …. راه مسلمين بالمعنى لي تعرفوه … مول هاد الفابريك سميتو خوسيه… تولد ف 14 مارس 1841 !!!! وكان ابن أنطونيو روس واي … عريف تالزلّيج و الطوب …. بزّاف يتسحاب ليهم مسلمين الاندلس هربو …. راه شوي … شوي … تاع شويكّيك لي هربو …. المباقي … الاكثرية بقاو فالاندلس …. وراه من شحال هادي كانو المسلمين لي خارج الاندلس … تيتعجّبو من المسلمين ديال الاندلس … ابن تاشفين وحار فيهم … وبزّاف ديال الرحالة المسلمين تعجبو … كاين كاتب بلّي مسلمين الاندلس تيلبسو …. بحال القشتالين و ماتيعجهومش اللبس ديال الشرق … وكانو فوسط الصلاة تيضربو برجليهم بحال رقصة الصقالبة … وكانو تيتغنّاو بسمية عيسى بحال النصارى …. وتيقولو بسم الله ملي يتشربو الشراب 😂… ونتوما دابا تنقولو واه كتب بسم الله الرحمن الرحيم …
ary_Arab
facebook
227
المورّوس و الكريستيانوس …. هوما حجّاية ديال جوج فرصادات … عندهم نفس ليمارة لّي هي …. الهلال و الصليب معقودين ….
ary_Arab
facebook
228
من مثحف الحرير في فالانسيا …. واعرة هاد اللبسة …. حيثاش خصّ تشوفو الدِقّة باش تصاوب …. راه خياطة تالحرير ماشي تصويرة لاسقة …
ary_Arab
facebook
229
ترييحة ثاني بالتّلوان مع سينان…. أنا الخاثم السداسي بالفرفارات…. و هو كمّل الخاثم بالكورة المسدّسة ….
ary_Arab
facebook
230
شنو سميّت هادا بالدارجة ؟؟؟؟
ary_Arab
facebook
231
ترييحة بالتّلوان مع سينان فمدينة بالانسِيّا…. تلوين الخاثم بالكورة المسدّسة … الكورة المسدّسة Hexagon… الخاثم ⭐️. Star
ary_Arab
facebook
232
عبيد البخاري ديال عبد الرحمان الثالث ….
ary_Arab
facebook
233
زوّاقة بالكورة المسدّسة ... الطاجين ... و النّزق.... فلعبة الزلّيج البلدي Zellij El beldi...... قريب غادي تجبروها ..... فسواق الأپليكاسيونات : Apple App Store, Google Play Store or itch.io.
ary_Arab
facebook
234
تيسمّيوها تيميمون الحمرا ... بحال مرّاكش الحمرا .... ميمونة هي بنت يهودية... ثْقِيّة وقايدة ... عاشت شحال هادي ..... كانت محبوبة وتيخافو منها الشلوح.... كنيّتها "تاميمونت" ، بحال تخرازت ... تحدّادت .... وبنات قصر ضراوا ... لي تتعني قصر الكوحل ... قصر الحراطين .... هد القصر تيتسمّى دابا تيميمونة... بحال سميّت المامونية :) .... من نهار لقيت الدقة المراكشي فأدرار ... وسمعت ناس أدرار تيتكلّمو بحال المراكشيين ... عرفت بلّي غادي نعرف باقي.... بزّاف تالحوايج على مرّاكش من التبقشيش فأدرار...
ary_Arab
facebook
235
لعبة الزلّيج البلدي ... Zellij El beldi تعرّف على زوّاقات الزلّيج ... سمياتهوم... فالفيديو زوّاقة المسدّس بالطاجين... سميات الفرمات Patterns .... فن التسطير Geometry..... فالفيديو : فرمة الكورة المسدّسة ... فرمة الطاجين... و شلا حوايج ... غي باللعب .... قريب على : When the game is complete, i will publishing it on a platform such as the Apple App Store or Google Play Store, or on a game distribution platform such as itch.io. .
ary_Arab
facebook
236
فالجوّ كاين تلاتة انواع ديال السحاب، اللي هما : سحاب پّلى، مسطّح وعريض لي بالدارجة كيتسمّى غيمة... Stratus سحابة لي تكون رطبة و بحال شكل الشوفلور كتسما غمامة .... Cumulus السحابة المسلوتة، بحال كلها خيوط لي كنقولولها سحاب الريح....
ary_Arab
facebook
237
شحال هادي كنت صاوبت واحد الفيديو بالمالطية... خصّ تعرفو بلّي هاد الناس …. راه عندهم المالطية أوفيسيال !! رسمية !!! وخّا هاكّاك تعجّبو ملّي شافو العلوم بالمالطية…. شوفو آش تيقولو على الفيديو :بالمالطية: مْلّي شفت هاد الحاجة بكيت بالفرحة حيثاش فاللخّر، لقيت شي حاجة لي ديما نغوت عليها. https://www.facebook.com/john.baldacchino/posts/pfbid088ApZFyMxyxXYAybeyCt7cgj92PoamYuzgHqM4FY6yWaFzgokm9hiNBLZCz8X7jRl
ary_Arab
facebook
238
يلا مشيتي لزاوية أحمد أكنسوس… لي كاينة فالمّاسين …. تقدرو تمنظرو فالماگانة تالشمش…. لي تتورّيك السوايع … وكاينة مگانة مكتوب عليها الثور و الحوت …. ما فهمتش علاش ؟ وما قدرتش نقرى هادشي لي مكتوب …
ary_Arab
facebook
239
حمّام روماني فأغمات … المدينة لي كتب عليها الادريسي … فكتاب الجغرافيا …. كاينة أغمات أوريكا … و أغمات أيلان ديال الليهود … هاد الحمّام لي جيت ليه واعر بزّاف …. فيه فالدّخلة الگلسة … لي مصاوبة على شكل الثماني…. من بعد تتدخل البارد … الوسطاني … عاد السخون … هاد الحمام لي على شكل les thermes romains… ولي فعمرو كثر من ألف عام … لقيتو خاوي وما فيه حتى حدّ😎
ary_Arab
facebook
240
تنلعب بلعبة الزليج البلدي مع سينان ….
ary_Arab
facebook
241
لعبة الزلّيج البلدي غادية و تتزيان :) هاد الشكل سميّتو : خاثم السداسية بالكورة المسدّسة.... خاثم السداسية Polygonal star of six points الكورة المسدّسة Hexagon
ary_Arab
facebook
242
سوّلت المعلّمة الرومية IA شات جيپيتي ChatGPT... . واش واخّا تعطيني الكود باش نصاوب لعبة الزليّج .... وهي تعطيني الكود... و فسّراتو ليا ... و قالت لي : يلا بغيت نزيد تويشيات آخرين اللعبة ... This code generates random polygons with random colors and allows the player to rotate them using the mouse. However, it doesn't include scoring or game over conditions. You can add those based on your specific game design. مرحبا .... الناس لي تيبرمجو غادي تحماض عندهوم القاضية :)
ary_Arab
facebook
243
بالفصحى : والمَرْءُ ما لم تُفِدْ نَفْعاً إقامتُه... غَيْمٌ حَمَى الشمسَ لم يُمْطِرْ ولم يَسِرِ...
ary_Arab
facebook
244
ها التبقشيشة اللّخرانية لي درت 😎…. لارتيكل ديالي خرج فالمجلة الاكاديمية : Journal of Literature, Languages and Linguistics
ary_Arab
facebook
245
لعبة الزليج فوق الميدة Board Game زواقة الخاثم المسدّس بالطاجين.... تيتصاوب بالكورة المسدّسة ... و الشكل لي تيشبه الطاجين....
ary_Arab
facebook
247
هاني عند الإسپان :) : نصوص باللغة العربية المغربية لفاروق المراكشي. في مساحة هذا المؤلف على Academia.edu ، يمكنك تنزيل جميع الكتيبات التي كتبها باللغة العربية المغربية. موضوع معظمهم علمي. هم موجهون للتدريس في المدرسة الابتدائية. يعيش المراكشي في فرنسا ويدرك فقدان المهارات في اللغة الأم لأبناء المغاربة المولودين في فرنسا ، وأيضًا في كل تلك البلدان التي يوجد بها مهاجرون من المغرب. أيضا ، لديه قناة يوتيوب. http://www.arabemarroqui.es/Enlaces.html
ary_Arab
facebook
248
جورنان البديع الشعبي ...
ary_Arab
facebook
249
لعب بالعجين .... و صاوب أحسن زوّاقات الزلّيج البلدي المغربي .... وتعلّم فن التّسطير (الهندسة) .... الفرمات Patterns تنرسمهوم بتبرميجة FreeCAD .... و نخرّجهوم بالفوطوكوپي 3D Printer Le premier jeu de société en langue Darija The first board game in Darija language
ary_Arab
facebook
250
تنتكلّم على السّيبير التّحكام Cyber..... المحامية بالسّيبير Cybersécurité ... الضّرڭة بالسّيبير Cyberdéfense ... المضاربة بالسّيبير Cyberguerre .. الحضية بالسّيبير Cyberespionnage .... و تبرميجات لورديناتور Softwares... الوينداوز، الماك واللينوكس... Windows, Mac, Linux وخصوصا فراقي اللينوكس ...Linux Distributions و منهم فرقة الكالي Kali لي تنخدمو بيها فالتّحكام "السيبير".... و ڭاع هادشي لبنادم لي عمّرو سمع بهادشي....
ary_Arab
facebook
251
أمير المومنين أبو يعقوب طلبهم يبنيو هاد الصمعة عام 1180.... مابين الجامع و حيط القصبة الجديدة..... من بعد ما مات ابو يعقوب ... حبسو البني.... المعللّم ّ(العْريف) احمد بن باسو ، حلّ السّيسان لي حدى الجامع ولقى : "بير منيّش" ... ردمو بالحجر والجير.... من بعد ساواه فوق الما باش يحطّ السّاس... بنى السّاس بالصخر .... و الحجر المرمّل ديال حيط قصر ابن عباد والحيط الروماني. قصر بن عباد، ولّ القصر المبارك، ولّ القصبة العتيقة.... الخيرالدا صبرات ل : الزلازل: فعام 1356 و 1756. العجاجات : 1592 و 1683 و 1685 و 1836 و 1884 و 1887.
ary_Arab
facebook
252
الجديدة ... مازاڭاو القديمة .... velho Mazagao
ary_Arab
facebook
253
قصر ديال العزيزة... Il palazzo della Zisa مبني فالجنان لي تيمسّيوه جنّة اللرض il Genoardo مصاوب بالمقرنص و خاثم السليمانية... فمدينة پاليرمو Palermo
ary_Arab
facebook
254
فاش تتعلّم الهندسة بالزلّيج البلدي .... باقي مادرنا فالطاجين مايتحرق...
ary_Arab
facebook
255
من وسط درب الفرّان …. الفنّانة إِنْجِي تتقرى على المغاربة …. كتاب ماشي ماشي …..
ary_Arab
facebook
256
من البقشاشة الواعرين فاللّسانيات …. ولّي كتب كتاب نحو الدارجة …. سيرو تصنّطو ….
ary_Arab
facebook
257
هاد الفيديو كنت صاوبتو على قبل رانيا Rania ... فاش كان فعمرها خمس شهور ... فيديو باش تعرفي ... سميّت الطّير ... غناه ... الشكل ديالو ... فين تيعيش ... زيدي على هادشي ... تمشي تفرّجي عليه فشي بلاصة تيربّيو فيها الطّيور... زيدي على هادشي ... تلوّني ولّ ترسميه فشي كتاب على الطّيور... زيدي على هادشي ... تصنعي شي طّويّر بالعجين ولّ بالفخار ... زيدي على هادشي ... القراية ديال شي كتاب فالليل على الطيور ... هاكّا تيتّبنى بنادم ... التّعلام و التّخمام تيبدى قبل ما يبدى بنادم يهضر ! الماباقي غي ...
ary_Arab
facebook
258
لي بغى يشري الكتاب ... لّي كنت مشروك فيه مع الفنانين المصريين و المغاربة .... واخّا ما عندي حثى علاقة بالفن.... أنا كتبت فيه على العلوم.... بالدارجة. ... سبعة ديال النصوص ... شايلاّه يا سبعة رجال :) و فيه من كُلِّ فنٍّ طرب... و شكرا بزّاف بزّاف ...ل سُكَيْنَة و إِنْجِي...
ary_Arab
facebook
259
راني خدّام تنصاوب.... واحد لعبة فوق الميدة (الطبلة) : Board game ..... Jeu de société بالدارجة و الفرانساوية.... على الهندسة و الزلّيج البلدي المغربي بالعجين ....
ary_Arab
facebook
260
الكونداساتور بالحساب : فالكونداساتور، القياس لي مابين التّعمار (Q) و الڤولطاج (U)، تنعيّطو ليه الخيزانة د الضّو، و تنعبروه بالفاراد (F). تنحسبو العْمارة ديال الضّو (Coulombs) لي تنعمّرو بيه الكوندازساتور بهاد العلاقة : Q = C U هاد العلاقة تتعني : باش تعمّر (تشارجي) كونداساتور ديال قدّا C فاراد حثّى ل قدّا U ڤولط، غادي يخصّك تعمّرو بقدّا C ديال قدّا U.
ary_Arab
facebook
262
لي بغى يقرى داكشي لي كتبت بالفرانساوية، النڭليزية ولّ لاليمانية..... يمشي لهاد السّيت يهزّ منّو : https://engymohsen.com/Texts-Machi-Mashy
ary_Arab
facebook
264
شكون عرف فين كاينة هاد مدينة جنيارة لّي : دايرة بحال الدجاجة... يلا طاح عليها الفروج تجيب الفروج.... ويلا ما طاحش عليها الفروج تجيب البيض... سأل رجل يريد أن يقتني ضيعة ببلاد المغرب شيخاً من العارفين فقال له: عليك ببلد جنيارة فإنها مثل الدجاجة إن أصابها ديك أتت بالدّيَك وإن لم يصبها ديك أتت بالبيض....
ary_Arab
facebook
265
الخيرالدا ... ولّ منار ٱشبيلية... هو أول جامع بهاد الشكل لّي تبنى فيّامات الموحدين.... الفصالة تالبني : كاينة صمعة فوسط صمعة... وما بيناتهم دردوبة طالعة... باش يبنيو هاد الصمعة... جاو الحرايفية : من مراكش، فاس، و العدوة كاملة (العدوة هي المغرب) من قرطبة، غرناطة، و الأندلس كاملة.... و الشيخ ديال العرّافين (المعلّمين) هو : بن باسه ... و سالا البني ولد ختو علي الڭوماري... الصبليون لي عارفين هادشي، فاهمينو ومقدّرينو .... دارو جوج زناقي فمدينة اشبيلية ملاسقين : Calle Ahmed Ben Basso, Sevilla, Espagne Calle Ali Al-Gomari, Sevilla, Espagne
ary_Arab
facebook
266
عمّرني كنت نتصوّر... غادي يجي نهار.... غادي تمشي فيه ... بنت فنّانة من القاهرة سميّتها إِنْجِي .... و بنت فنّانة من فاس سميّتها سُكيْنَة .... لدرب الفران.... بين الفنادق...مدرسة الدروج.... فمراكش... على ياش ؟ باش يتكلّمو فيه على الفن و الدارجة و العامية المصرية... العجيب هو أنّ داكشي لّي كتبت معاهم يوصل حتى لتمّا... سييييييييير :) ... يلا بغيتو تسمعو لداكشي لي كتبت و تشوفو الخدمة ديال الفنانات... سيرو هاد السبت 11 فبراير لدرب الفران .... فمراكش... ! مع الخمسة ديال العشِيّة 17H.... https://www.facebook.com/le18marrakech https://www.facebook.com/engyymohsen/posts/pfbid02yMKMMgbd2UDnqxzCDcHcDorAdZi3ng8sAgZwm1nmBmRiqmv5mk9gCuVa1tm7uFJcl
ary_Arab
facebook
267
داكشي لي كتبت مع الفنانات سٌكَيْنَة وْ إِنجي .... غادي يتّرجم الفرنساوية، النڭليزية و لاليمانية ... ها راس الخيط منين يتّهزّ : https://engymohsen.com/Texts-Machi-Mashy
ary_Arab
facebook
268
هاد القاضية تيسميها محمد أركون : ماشي فالحساب ول ماشي فالبال Impensé
ary_Arab
facebook
270
من كنّاش البني :
ary_Arab
facebook
271
ماما تالبربّوش تبعتهوم يشترو مطيشة.... حجاية البربّوش L-istorja ‘Il-Bebbux
ary_Arab
facebook
273
مية و عشرين آلف تفريجة 120.000 vues ..... و خمسميات تعليق 500 comments...... الفيديو الاصلية يالله ربعين آلف .... المالطىين بغاوني نترجم :)
ary_Arab
facebook
274
شحال هادي كنّا تنقولو : الضّراوي ... يعني الكحل... الحرطاني....
ary_Arab
facebook
275
سنه جديده زوينة و مباركة! غادي نشارككوم بعض الكتيبات اللي يمكن ليك تخدمي بيهم فهاد السيمانات اللولانيين . 🤩 نزيد فوقتي فعام 2023 ! Happy New Year! I am sharing some quick prep you can use during the first couple of weeks back. 🤩 ​MORE TIME FOR ME IN 2023 ! Is-Sena t-Tajba! Qed naqsam xi għażliet ta' malajr li tista 'tuża matul l-ewwel ftit ġimgħat lura. 🤩 AKTAR ĦIN GĦALIJA FL-2023! Bonne année! Je partage quelques outils rapide que vous pouvez utiliser au cours des deux premières semaines. 🤩 PLUS DE TEMPS POUR MOI EN 2023 ! فرفارة الرّيح هي لي كتخلق الضّو من الرّيح و العجاج. الشمش تتسخّن اللرض فكل بلاصة فشكل... هادشي تيعطي كل بلاصة : فيها سخونية ولّ ضغط الهوى مخالف على بلاصة آخرى... من هاد المخالفة فالضغط تيتخلق هوى محرّك تيتسمّى الرّيح.... و بهاد الريح تنخلقو الضّو بالفرفارات تالرّيح....
ary_Arab
facebook
276
المغاربة القدام كانو تيسمّيو واحد العيد : "المُولود" ... لي دابا تيعيّطو ليه المَوْلِد النّبوي الشّريف... و كاين ڭاع لي ساخط عليه :)... و كان عندهم واحد العيد كانو تيسمّيوه "مولاد عيسا" ... لي دابا تيعيّطو ليه "نوّيل" ... و كاين ڭاع لي ساخط عليه :)... المغاربة القدام ماشي هوما المغاربة الجداد :)
ary_Arab
facebook
277
ناس غرناطة كانو تيقولو ... ي... فبلاصة الالف. مدحنيهم فبلاصة مدحناهم .... ناس مالطة تاهوما نفس القاضية ... تيقول بنيدم Bniedem فبلاصة بنادم .... تيقولو اللوالة ديال غرناطة : مدحناهم حثّى 💩 :)
ary_Arab
facebook
278
واحد السيد... صديق فالفايسبوك ... البارح متكّي بالضحك على صحاب ويكيپيديا بالدّارجة... علاش هادشي كولّو ؟ حيثاش صحاب ويكيپيديا بالدّارجة تيخثارعو فالكلام ... مثلا : تاكنولوجيت ... لاّ .... و علاش ؟ حيثاش قال ليك : "لي كيتقال عند الناس نكتبوه... مازال تحاول دير شي نظام كتابة ... من حقك.... ولكن تخترع مصطلحات ما كيدويش بيهم بنادم را "خ.... " ضحك ..." هادا واخّا زعماكين متبّعني ... ما عارفش علاش تنكتب أصلا بالدارجة :) يتسحاب ليه واش غادي نلق فالدارجة.... ڭاع المعاني ديال حرفة الالكترونيك .... يتسحاب ليه بلّي الدارجة شبعانة معاني على الالكترونيك ... غي حنا لي ما بغيناش :) و ملي واحد بحالي حرايفي فالالكترونيك .... بغى يزيد معاني ديال الالكترونيك جداد فالدارجة ... تيقول لاّ ... لاّ ... و علاش ؟ حيثاش يمكن تاخد الكلمة نيشان : من الفصحى، الفرانساوية، النڭليزية، و زيد و زيد .... و ماعارفش بلّي دابا الحرايفية ديال العلوم .... تيخثارعو معاني جداد فالفصحى، الفرانساوية و النڭليزية .... يتسحاب ليه الحرايفية تيتسنّاو.... الناس يصاوبو الكلام و المعاني عفويا :) ------------------------------------------- و من غير هاد المعاني الجداد... يلا معاني قدام بغيت نبدّل ليهم الكلام ... علاش لاّ ؟ ياك لغتي هاديك... ندير بيها لّي بغيت ... ياك اللوالة سمّاو Antenne لانطير .... شكون قال ليهم لاّ ... شكون ضحك عليهم ؟ ياك اللوالة سمّاو Electricité تريسينتي .... شكون قال ليهم لاّ ... شكون ضحك عليهم ؟ و أنا دابا يلا بغيت نبدّل... شغلي هاداك !!! المالطيّين خمس مية ألف بنادم ... و خمس آلاف مقال فويكي مالطية ... حنا ربعين مليون .... و خمس آلاف مقال فويكي الدارجة ... و مع بحال هاد السيد... غادي تزيد تنقص... ولّ ما تبقاش.... هاد المقال لي كتبت... https://ary.wikipedia.org/wiki/%D8%A7%D9%84%D8%AA%D8%B3%D8%AA%D9%8A%D9%81%D8%A9_%D8%AF_%D8%A7%D9%84%D8%B6%D9%88 كولّو ٱخثيراعات :) كلمة الحجرة ما بقاتش عجباني... كتبت التّستيفة.... يالله... خلّي الدارجة فالرّكنة وغادي تبقى ديما فالرّكنة...
ary_Arab
facebook
280
جيت نصيّدو.... صيّدني... وأنا صغيرة درّيّا ... لكن فشباكو حصّلني و كواني بألف كيّة.... كواني... أمّامّا ... بلاني ... وايهواي.... أنا لي لعبت في راسي و كنت غافلة..... واليوم ما بنيتو فالحب حاصلة.... شكون يفيدني يا ناسي راني واحلة.... جيت نصيّدو.... صيّدني... جيت نعذّبو.... عذبني... الحب يا خاي مصيبة و حكام وحكام... حكايتو عجيبة و غريبة تبيت بالغرام .... لي قال الحب كيف والو.... بغيتو يحصل في خبالو... و يذوق حالي و مابيّا....
ary_Arab
facebook
281
كاين بزّاف يتسحاب ليهم راني كتبت على البني بالدارجة .... غي باش نكتب بالدارجة .... لا و لا ولاّ .... كتبت على البني باش نقدر نتذوّق البني المغربي و نحس بيه .... الفصالة ديال بيت الكنيس الليهودي ديال طليطلة .... مبني بحال الجامع ... بلا بيت النسا ... والحاكم ديال طليطلة هو ألفونسو العاشر Alphonso X .... الكمالة فالصورة لي فالتعليق .... من كنّاش البني ....
ary_Arab
facebook
282
هادي قصيدة بن حمر... رومانسية بن حمر ... (قصر الحمرا جات من بن حمر ) بزّاف يتسحاب ليهم الاندلسيين مشاو من الصبليون !! راه بقاو منهم بزّاف... تنصّرو ... و بقاو تيصاوبو أغاني الخوار.... بحال رومانسية بن حمر Romance Abenmar... ولّ رومانسية بن الدرّاز Romance de Abindarráez ... لي تتسمى مانيانة سان خوان ... تتعني صباحية سان خوان... قصيدة بن حمر تتبدا ب : بن حمر ، بن حمر ... مغربي المملكة المغربيّا ، اليوم اللي تزاديتي فيه... كان فيه إيمارات بالعمّاريّا ! Abenamar, Abenamar Moro de la lotería, ...el día que tú naciste... ...grandes señales había... ...la mar estaba calma... ...la luna estaba crecida... ...moro que en tal signo nace... ...no debe decir mentira..."
ary_Arab
facebook
283
من كنّاش البني ..... هاد قوس كتف و درج هو باش تيصاوبو الزوّاقة المعروفة بالسّبكة ... لي يمكن تعاينوها فالصمعة ديال : الكتبية، حسّان، الخيرالدا وشلاّ صوامع فالمغرب...
ary_Arab
facebook
284
فيزيك الفرتيت Physique des particules الذرّة ماشي هي أصغر حاجة فالدنيا، كاين لي صغر منها، و داكشي لي صغر منها هو لي تانسمّيوه الفرتيت. كاين فالقلب د الذرّة جوج نواع من الفرتيت، الپروطونات و النوطرونات. و ضاير بالقلب د الذرّة واحد النوع من الفرتيت لي تانسمّيوه الإلكطرون، و هاد الإلكطرون تاينقز من بلاصة لبلاصة، و العاقبة ديال داك التنقاز هو الخروج ولّ الدخول ديال واحد الفرتيت لي تانسمّيوه الفوطون
ary_Arab
facebook
285
الناس يتسحاب ليهم بلّي النصارى الصبليون تأثرو بالاندلسيين المسلمين.... و نساو بلّي حثّى الاندلسيين المسلمين تأثرو بالنصارى الصبليون.... ٱبن باجة لي صاب نوبة الاستهلال قال بلّي خاد اللحن من عند الصقالبة ! إذا كنتو تتذوقو موسيقى الآلة... غادي تتذوقو موسيقى الڤيرلاي Virelai .... لاي Lai هوما العامة عند النصارة ديك الساع (Laique) .... ول ڤير Vire هي تدور .... Le mot virelai vient de lai et de virer dans le sens de tourner, ce qui évoque à la fois la danse et le refrain تيقول الطرطوشي : أسلوبان متميزان فالغناء ... اللحن الصقلبي و لحن الرهب.... و غناء الصقالبة من البدع المنكرة التي أحدثت في الاندلس المسلمة... و ذالك لأنهم استعملوه في ترتيل القرآن... فانهم استعملو اللحن الصقلبي في قراءة قوله تعالى : "وإذ قيل إن وعد الله حق " أخدو يرقصو في هذه الآية كرقص الصقالبة بأرجلهم و فيها الخلاخيل... و يصفقون بأيديهم على إيقاع الأرجل ... ويرجفون الاصوات بما يشبه تصفيق الايدي .... أما غناء الرهب ... نظرو إلى كل موضع ذكر فيه المسيح.... كقوله تعالى : إنما المسيح عيسى ابن مريم... فمثلو أصواتهم فيه بأصوات النصاري و الرهبان في الكنائس... هاعلاش المغاربة هوما الغرب ديال المسلمين .... و الصبليون هوما الغرب ديال النصارى .... Hispalis : Occident, pays de l’Ouest
ary_Arab
facebook
286
الفلاّحة القدام....
ary_Arab
facebook
287
الواد الموذهّاب ... الواد الموذهّاب ... ما كاين شاي .... هاد المد الكبير كان عند الاندلسين ... و بيه باش حاولو يحافظو على النغمة ديال الموسيقى..... حيثاش الاندلسيين ما كانوش تيغنيو !! كانو غي تيتصنطو لنغمات الآلة ... داكشي علاش الموسيقى الاندلسية .... كانت سميتها موسيقى الآلة.... يعني بحال داكشي ديال الموسيقى الكلاسيكية فأوروپا .... غي هي موسيقى الآلة تتكون مونو ماشي پوليفونيك فأوروپا ....
ary_Arab
facebook
288
طارطاڭليا Tartaglia لي تتعني بالطاليانية البأبائي .... هو لّي جبر الحلّ ديال أي معادلة من الدرجة الثالثة ... ڭاليلي Galileo هو الثلميذ ديالو ... و بخدمة طارطاڭليا باش تعلم يخمّم فالمدافع و الدفاع... المغرب عندو الزهر ... حيثاش كاين فالجديدة Mazagao .... فصالة الدفاع ديال طارطاڭليا.... داكشي علاش المغاربة ما قدروش يدخلو لمازاڭان :) فالحيوط الخرجانية ديال الستير Courtine .... فيها فالطول 300 مترو .... و تاتجي حادرة الداخل و بزوايا واسعة بزاف .... باش تكون العسّة حسن .... و تكون البلاصة كثر فين تحط المدافع ... فاش كنت فالجديدة تتجيك فشكل ديك كثرة المدافع لي محطوطين ! كان ديك الساع هادي أحدث حاجة ف 1500 .... خصوصا شكل جديد الناس لي تيدافعو بالمدافع ... ما عرفوه لا مغاربة و لا عثمانيين ...
ary_Arab
facebook
289
الفيمينيزم المراكشي ... صحاب المفيمينيزم غادي يتخلعو.... ڭالو ليا تڭادّي .... ڭالو ليا فوّري .... ما تفوّري حثى تضّوري ... ما نضّورشاي ... الرّويجل ... ما عندوشاي ... الرّويجل ... خوى البلاد ... الرّويجل ... عديم الله ... الرّويجل ... الكافر بالله ... الرّويجل ... فيناهو ؟ الرّويجل ... ولد الكلبة .... الرّويجل ... مشا الصحرى .... الرّويجل ... خلّى المرى ... الرّويجل ... ناري ناري ... عطيه العصير ... عطيه ... فيه الكيوي ... عطيه ... ماباقي يدوي... عطيه ... ما با يرصى ... عطيه ... خصّو العصى... عطيه ... ما با يهدى ... عطيه ... فيه الرعدة ... عطيه ... يا و الشيباني.... عطيه ... ڭاع ما نبغيه ... عطيه ... نرميه فالكوكوت ... عطيه ... ونزيّر عليه ... عطيه ... ويخرجو عينيه ... عطيه ...
ary_Arab
facebook
290
أنا جنّي و جنوني.... على الحاجة المشروكة يا لالّى :)
ary_Arab
facebook
291
فموضع ما نكتب بالدارجة على الالكترونيك لي هي حرفتي.... ڭاعد تنترجم من الفرانساوية الدارجة مقال.... ديال مغربي لي لسان مّو (الأم) هي الدارجة ... تنقولو : فيناهية وذنيك ؟ هاهية :) ماحدّ لي قاريين ما بغاوش يكتبو بالدارجة ..... كمّلو نتوما .... المقال الواعر ديال الاستاد الواعر رشيد الڭراوي بالدارجة : ملي تنسمع لزينة الداودية، تنقول مع راسي أشنو تكون زعما الموسيقى متشبّبة ؟ ملي كنت تنسمع المشاهب كان تيقول لي جدّي بلي راها موسيقى متشبّبة. المعنى ديال الموسيقى المتشبّبة تيتبدّل مع الزمان، كان واحد الوقت البلوز، الروك، الريڭي، الراپ، التيكنو و من بعد الهيپ هوپ. الشباب تيكبرو و موسيقى متشبّبة تتحيّد وحدة آخرى. الفهامة الرومية حتاهية نفس القاضية. الفهامة الرومية هي قْدورية الماكينة تحلّ بالخوارزميات مشكلة لي كان بنادم يتسحاب ليه بلي غي هو بوحدو لي يمكن يحلها (الفهامة البلدية). باش نفهمو ٱش تيعني هادشي، أجيو نرجعو شي قورون اللّور : ملي پاسكال عدّل ماكينة قادرة تزيد و تنقص الاعداد، و لايبنيز عدّل ماكينة قادرة تضرب الاعداد فبعضياتهم، ديك الساع كانت سميتها الفهامة الرومية. قبل كانو غي بنادم لي تيقدر يزيد، ينقص ويضرب الاعداد. كان مايمكنش تخيّل بلّي ماكينة تقدر تحسب. كان خصّ پاسكال و لايبنيز يعملو واحد التخليطة غي بالعقل مابين الماط و حيلات الميكانيك باش يخيّطو خوارزميات الخوارزمي ديال حساب الزيادة و الضريب لي بيهم تقدر الماكينة تضرب الحساب بلا ما تخمام بفضل العشر حروف. دازت اعوام و اعوام، لورديناتور ديال تورينڭ قدر يغلب لعّاب الشطرنج كاسپاروڤ. الصّدمة كانت قويّة حيثاش الشطرنج كان هو الروح ديال الفهامة ! ديك الساع هضرنا على الفهامة الرومية. من بعد ضرنا للعبة ڭاو، قسح من الشطرنح فالتبرميج حيثاش كاين كثر ديال الحوايج لي يمكن توقع. كولشي طاح ليه العجب حيثاش فلعبة ڭاو تيخصّ حثى الحسّان باش تربح. زاد بنادم تعجّب ملّي ماكينة قدرات تغلب لعّابة واعرين ديال الپوكير. حيثاش خصّ الماكينة تكون قادرة تكذب، و كان يتسحاب لينا بلّي الكذوب قادر عليه غي بنادم. كلّ مرّة قلنا بلّي راها الفهامة الرومية، ومن بعد تتفوت لاموض. اليوم حتى حد ماتيقول لكالكيلاتريس بلّي راها فهامة رومية، دابا تقدر بتبرميج فالتيليفون تاعك و تغلب بيه مية لعّاب ديال الشطرنج دقّة وحدة، نفس الحاجة الماكينة لي غادي تغلب فالپوكير و لعبة ڭاو، غادي يوقع بحال فالهيپ الهوپ. ماشي الفهامة الرومية لي مهمة، الخوارزميات و الماكينات هوما المهمين. تحط الفلوس فالفهامة الرومية ما تيعني والو، خص تخصر الفلوس على الخلوطة مابين الخوارزميات و الماكينات. تخرّج مهندسين فالفهامة الرومية حثاهو ما تيعني والو، پاسكال و لايبنيز ما كانوش مهندسين فالفهامة الرومية، كانو حساسبية فالماط و تيعرفو حيلات الميكانيك، يعني أنفورماتيسيانات
ary_Arab
facebook
293
من جورنان البديع ... شوية ديال الپسيكولوجي ... ما فيها باس :) راه هنا تتبدا القراية و التعلام ... ماشي حتى لست سنين !!! ما كاينش فاللسواق .... كاين غي فاللورديناتور :)
ary_Arab
facebook
294
مارلين ديتخيش …. Marlene Dietrich تتلبس حوايج ديال العرى ….. حوايج ديال الرجال …. و الگارّو فالفم ….. وتتغني وتتحنّزز … وقاسحة فالهضرة …وتتحلون …. حاجة مجهّدة فوقيتة العشرينات 1920 …. هادي هي لي أثرات على بزّاف ديال العيالات …. وكثر من هادشي طوّرات السينيما الهوليودية لقيت دايرين ليها بلاصة كبيرة فمتحف ثاريخ السينما …. فبرلين …. الحاجة لي عجباتني هي : بلي تقدر تشوف اللبسات لي كانت لابسة فالافلام 😎 يلا بغيتو تفرجو فالفيلم الواعر Morocco…. يمكن تلقاوه فهاد البلاصة : https://archive.org/details/morocco-30-1538596735589 Dans Films in Review, on peut lire : « Morocco est un film grinçant, subtil, pervers ; l'ironie s'y mêle à la grâce avec un soupçon de regret et de désenchantement. »
ary_Arab
facebook
295
باقي عاقل هادي خمس سنين …. واحد الحاجة شفتها فبرلين … جرّاتني الكتابة ديال الكتيّبات بالدارجة …. كنت ما كرهتش يخرجو كتيبات صغار بدرهم …. بحال هاد الكتيّبات ديال PIXI … لي تيتباعو بواحد أورو … فيهم الحيوانات… قصص… العلوم….. فاللخّر درت كتيّبات تيتّطواو فوطوكوپي…. وملّي شفتهوم عاوتاني … قلت فالحقيقة …. زوينين ملي تيكونو مطبوعين … وخصوصا بواحد أورو …. باقي ماكهرتش نقدر ندير بحالهم شي نهار 🤩 Le concept a également été transposé dans des cultures étrangères. En 2014, des livres Pixi ont été publiés en plus de la langue allemande, par ex. également en anglais, roumain, finnois, chinois et albanais
ary_Arab
facebook
296
باش تّمنضر فالورد ديال القوق …. هادي جديدة عليا …. فكرة 💡 فشكل
ary_Arab
facebook
297
المخّ...
ary_Arab
facebook
299
التوروير … بالمالطية la pétanque It-twerwir … كلمة عجياتني …. من دابا نبدا نعيّط ليها التوروير 😂
ary_Arab
facebook
300
باش نعاينو معنى التوريق la courbure : غادي نبدى نمشي لواحد الجيهة … وغادي نجيب واحد ربع ضويرة إنّما غادي نبق تنشوف فنفس الجيهة …. غادي نرجع المُوضع لي بديت منّو وأنا تنشوف ديما لنفس الجيهة … يلا لقيت راسي تنشوف فجيهة آخرى … هادا تيعني بلي داكشي لي غادي فوق منّو مورّق …. هاد القاضيّة مهمة بزّاف حيثاش : بيها تقدر تعرف التوريق بلا ما تخرج من السطاح لي واقف فوقو …. الطونسور ديال ريمان هو لي تيحسب كيفاش تتبدّل الجيهة … يعني بيه باش تتعرف التوريق … هاد الهندسة تتسمى الهندسة ديال رايمان Géométrie de Reimann بلا رايمان ما يمكنش تفهم التّوراق ديال الزمان ؤ الخوى … La courbure de l’espace-temps …. حيثاش ما يمكنش تخرج من الكون باش تشوف التوريق ديال الكون 🤓…. وبلا توريق الزمان ؤ الخوىى ما يمكنش تفهم النسبية ديال إنشتاين …. باقي تنعقل كنت قريت فواحد الكتاب بلّي عمر الخيام قال : آش هاد المنكر لي دار ابن الهيثم …. تيحرّك مستقيم عمودا على مستقيم باش يبرهن … والحركة خارجة على صناعة الهندسة …. ملي غادي يشوف أش دار رايمان غادي يقول …. هذا كفر بواح بقواعد الهندسة 😂 فالفيديو يمكن تشوفو كيفاش تشوف التوريق بلا ما تخرج ….
ary_Arab
facebook
301
جا لهاد المدينة الصغيورة ألف وثلثميات مصوبر أوكراني …. أشناهية هاد مصوبر عاوتاني ؟؟؟؟ مصوبر هو الاجئ بالدارجة …. و اللجوء تيتسمى تصابّورت ….. والمجلي هو المنفي …. الشلوح تيقولو تجلات ليا … يعني توضرات ليا .. هاد الپولونيين دارو محلّ فيه غي الاكلات الاوكرانية …. ومخدمين عل الجّهد الاوكرانيين … المصوبر هاكا خصاه التهلية … خدمة وجو … باش تخفاف عليه تاصابّورت ….
ary_Arab
facebook
302
هادي قصيدة بن حمر... (قصر الحمرا جات من سميتهوم) القصيدة تتبدا ب : بن حمر ، بن حمر ... مغربي المملكة المغربيّا ، اليوم اللي تزاديتي فيه كان فيه إيمارات بالعمّاريّا! بالقافية ديال سورة مريم... يَا يَحْيَى خُذِ الْكِتَابَ بِقُوَّةٍ وَآتَيْنَاهُ الْحُكْمَ صَبِيًّا وَحَنَانًا مِّن لَّدُنَّا وَزَكَاةً وَكَانَ تَقِيًّا وَبَرًّا بِوَالِدَيْهِ وَلَمْ يَكُن جَبَّارًا عَصِيًّا وَسَلامٌ عَلَيْهِ يَوْمَ وُلِدَ وَيَوْمَ يَمُوتُ وَيَوْمَ يُبْعَثُ حَيًّا
ary_Arab
facebook
304
ملي تتلق شي بلاصة فيها الدوزان ديال الرياضة…. تيعجبك الحال … خيثاش يمكن ديك الساع… تحركي عضيماتك 😎 …. ولكن هاد اللعيبة لي لقيت عند الپولونيين فشكل …: ديال دوزان الرياضة الناس لي بالكرسي ….
ary_Arab
facebook
305
خمسة ديال الكنانش …. فابور يمكن تهزهم من … أرشيف archive.org …. ويلا بغيتي تخلصهوم 🧐…. جوج منهم فأمازون Amazon …. ولّي ما شرى ما خدا …. يتنزّه بالبارطاج 😎 ولي ما بغا شاي من هادشي كولّو …. الله يزيّن يامو … ولّي كاره هادشي … يعرف بلّي هادشي راه والو 🐢
ary_Arab
facebook
306
المعلّم لي تعلّمت من عندو بزّاف ديال الكلام …. بحال كلمة الخاثم، الزقاق، اللويزة، وووووو و بيه باش كتبت كتاب البني … و فالدخلة ديال الكتاب قلت بلي منو تعلمت …. حرايفي و صنايعي العظمة 😍
ary_Arab
facebook
307
تبعيّطو ليه الپولونيين : بحر الباوتيك …. إييه الباوتيك …. ماشي البلطيق …. و ماشي البلتيك …. الباوتيك …. 😂 ديما تنجي لهاد المدينة … أول مرة تتكون سخونة 🧐 واش زعماكين اللرض شدّاتها السخانة ؟؟؟؟
ary_Arab
facebook
308
ماحد مابيناش ندخّلو الدارجة فالقراية… عمّرنا نقدرو ندخلو العالم الجديد لي جاي…. جاب الله المالطيين خدّامين على الترقيم ديال المالطية …. باش ملي المالطي يبغي يهضر مع طوموبيلتو… يهضر مع ماكينة الصابون … يهضر مع الروبو ديالو … ما يحثاجش اللغة ديال البراني … شكرا لخويا لي ورّاني هاد اللعيبة فأكسا …. أرا برّع اللسان المالطي
ary_Arab
facebook
309
المرّة الجّاية … اللبِيّات ديال الاطلس…. يجيبو الكاس …. والعقبة لشي نهائي ديال كاس العالم ….
ary_Arab
facebook
310
شريت عند واحد اللحية هاد الكاس ديال : عصير القصب الحلو …. وملي سوّلتو منين تتجيب هاد القصب … جاوبني : من قنيطرة … سوّلتو : واه السويرة لي كان فيها مصنع ديال قوالب السكر ما بقاش فيها السكر ؟؟؟ عجبو الحال و بقينا تنهضرو على السويرة شي روبوع ساعة …. تيفيديني و تنفيدو … وهادوك لي جاو يشريو ….. بقاو واقفين تيتصنطو لينا 😂 فاللخر قلت ليه : إيوى نخليك تترزّق …. ما سخاش مسكين من الهضرة على ثاريخ السويرة …. المغاربة عزيز عليهم يتكلمو و يسمعو على الثاريخ …. ما عرفتش علاش ؟؟؟؟
ary_Arab
facebook
311
قالب ديال السكر هو …. الساس ديال شريب آتاي فالمغرب …. ف 1500 بدا أحمد المنصور السكري ماشي الذهبي 😎 بدا هاد السلطان السعدي بتخراج السكّر الحمر …. فنواحي السويرة … إدا أوگرض هاد إدا أوگرض كان فيها المعصرة …. و الما لي جاي من واد القصب تيدوز فالتارگة (الساقية بالشلحة) …، تيهرّيو بيه القصب الحلو من بعد ما تيهرّيوه…. تيطبخوه فالگدرة تالنحاس … و تيتصفّى و تيتكب فالقالب لي تيكون متقوب …. وتيكبو من التقبة الظلفة لي تتعاونو يولّي كريستال … هادشي علاش شكل القالب مخروطي conique …. السلطان أحمد المنصور كان تيخدّم غي الحراطين لي تيجيب من السودان …. حيثاش السعديين كانو شادين حتى السودان …. و كان تيبيع كيلو ديال السكر الطاليان بكيلو ديال الرخام ….
ary_Arab
facebook
312
البارح دخلت المثحف ديال سيدي محمد بن عبد الله …. فابور … دخلت فابور…. الحاجة الواعرة لي لقيت فيه هي سميّت الڤيلبروكان vilebrequin : تيسميوه النجّارة : عنق الجمل …. أما الدوزان ديال الهندسة فراه الخوار … الدابد Compas … الركّاب Équerre…. وشلاّ كلام على الخدمة ديال الخشب تاع العرعار …. ثحفة فمدينة السويرة ماشي الصويرة …. السويرة لي هي التصغير ديال مدينة السور … السور لي هي Tyr لي فلبنان ديالت الفينيقيين كانو تيقولو الفينيقيين على السويرة : هي أخّر الدنيا ….
ary_Arab
facebook
313
مازاگاوو … كانو عاشو فيها البرطقيز …. لي صاوبوها فجوايه 1500 فوق البريّج…. فاش خرّجوهوم منها ف 1770 …. هربو برطقيز المغاربة لي معاهم ل لشبونة …. و من بعد مشاو بناو مدينة جديدة فالبرازيل سميتها : نوڤا مازاگاو Nova Mazagao وقبل ما يهربو من مازاگاو القديمة هدمو النص ديال المدينة …. داكشي علاش سماوها المغاربة واحد الاوقيتة : المهدومة …. ومن بعد ما بناوها من جديد … سماوها الجديدة …. الحاجة الواعرة هي بلي فالدخلة تاع المدينة …. كاين معلاق الذروعة ديال البرطقيز Armoirie…. لي فيه العلامة ديال خمسة الملوك (حكّام أندلسيين) المورابطين لي غلبوهوم البرطقيز ف 1100 هاد المعركة ديال خمسة الملوك المغلوبين سميّتها : أوريك …. وهي البداية ديال البرطقيز …. ومكتوب التحت : الكاپيتان لويس لي بنا مازاگاو من بعد ما دخل على أزمّور …..
ary_Arab
facebook
315
من دكالة لي كانو تيسميوها الفرنسيس : Le grenier du Maroc ….
ary_Arab
facebook
316
اللّبِيّات ديال الأطلس ….
ary_Arab
facebook
317
غادي يجي النهار لّي الصّغير غادي يعلّم الكبير... و ماشي بالفرونسي ول بالنڭليزية.... إنّما بالدارجة المغربية :) فهاد الكتيّب .... تنشرح فيه على الفرق ما بين : سارح الضّو، المسقية و نغيز الضّو.... كنت ديما تيسولوني على أشناهوا الفرق مابين : الواط، الڤولط و الأومپير ؟؟؟ هاد القاضية مهمة تعرفيها ... ملي تكوني تتشري البيشكليت ديال الضو ولّ الباتري !
ary_Arab
facebook
319
تويشية بن الدرّاز ROMANCE DE ABINDARRÁEZ ..... هي واحد النغمة صاوبها بن الدرّاز من بعد 1500 الغنى و التويشيات ديال الأندلسيين بقى عايش فالصبليون... حيثاش الاكثرية ديال الاندلسيين تخلطو و بقاو فالصبليون... شكل الحياة المغاربية بقى فالحياة الصبليونية .... حيثاش كانت هاد الحياة المغاربية مخلّطة مع الصبليونية ... بحال تويشية بن الدراز لي سميتها : فصباح سيدنا يحيى La Mañana de San Juan .... كانو الأندلسيين المسلمين تايعِيّدو بحال الأندلسيين النصارى .... بالتشقليبة ديال الصيف Solstice d'été لي تاتكون ف 21 يونيو تقريبا .... لي هي حفلة الموسيقى دابا ... و لي سماوها النصارى بعيد سيدنا يحيى .... غناية صباح سيدنا يحيى تتقول : فصباح سيدنا يحيى ، La mañana de San Juan, عند الفجر a punto que alboreaba, زردة هيا عند المغاربة grande fiesta hacen los moros بجنب سهل غرناطة... por la vega de Granada. خيولهم تيتكّلضمو ... Revolviendo sus caballos تيشايرو برماحهوم .... Jugando van de las lanzas, هازين رايات البديع ... ricos pendones en ellas مطرّزة بيدّ الحبيبة .... labrados por sus amadas ; جبادورات ديال الفريع .... ricas aljubas vestidas بالذهب و الحرير مطرّزة ... de oro y de seda labradas ; المغربي المعشوق .... el moro que amores tiene واقف و قلدة .... allí bien se señalaba ; و المغربي لي باقي .... y el moro que no los tiene, تيكافح يجبر شكون يعشقو .... de tenerlos procuraba المغربيات تيتفرجو فيهم ... Míranlos las damas moras من فوق سوار الحمرا :) desde las torres de Alhambra,
ary_Arab
facebook
320
هادي سبع سنين كنت ترجمت الدارجة هاد الفيديو ... لي باقي تيشك ول تيظن أن الحساب مرة يصدق مرة لا... لي ما تايقش فالحساب باش يعرف بداية و نهاية رمضان :) ://www.youtube.com/watch?v=KJhz6aYQezE
ary_Arab
facebook
321
الاسطورة ... سميرة سعيد .... رجعات الدارجة :) .... عقلي لاحظ بللي تبدلتي ....قلبي مسكين ما صدقشي راه حدا عيني كيدوز كلشي...عارفاك باغي السبة باش تمشي الحياة كتتعاش مرة ....ما تتعاش مرتاين واللي بغانا يبقى معانا.... واللي يمشي نوريولو منين يالله روح مع السلامة روح ....يالله روح مع السلامة روح فبداية الثمانينات.... مشاو لمصر مغنيات مغربيات بحال .... عزيزة جلال... سميرة بنسعيد ... ليلى غفران .... جنات .... عائشة الوعد ... سمية قيصر .... و كان يتسحاب ليهم بلّي خصهم يغنّيو بالمصرية باش يغنّيو العالم.... و نساو بلّي المصريين كانو واعرين فتقنيات الانتاج و التلحين !!! ماشي حيثاش اللغة لي معاوناهم ؟؟؟ و نهار المغاربة غنّاو بالدارجة العالم .... عرفو بلي خصهم يخدمو الكلمات و التقنيات ديال الكليپات و الالحان... ـــــــــــــــــــــــــــ اليوم كاين شي مغاربة يتسحاب ليهم بلّي .... خصهم يتّعلمو بالنڭليزية باش يتّعلمو .... و نساو بلّي النڭالزة لي ............. :)
ary_Arab
facebook
322
تعلّمت شحال من حاجة من البريّات ديال ... مولاي زيدان العلوي ... 1630 مولاي زيدان بن السلطان إسماعيل بن الشريف... والأميرة حليمة السفيانية.... تنقولو المنوار ماشي القرصان :) منوار ... جات من النڭليزية .... Man of war و ماكانش فراسي بلي المرصى ديال أڭادير... كانت سميتو حصن المنكب :)
ary_Arab
facebook
324
النهار الشريف ديال الصّغْر.... من عام 1950 ... بلدان اوروپا الشرقية تيحتفلو اليوم 1 يونيو بعيد الصغار.... Journée Mondiale de l’enfance International Children's Day راني باقي تنصاوب كتيبات الصغار.... كتيبات تالتعلام... فجنانان مخثالفة تالقراية.... كاينين هنا... وماغادي تخسري والو... لا لا.... نسيت ... غادي تخسري 🙂 ... ثمن ورقة فوطوكوپي .... لا سكوتش لا ڭرافوز لا دوزان ... غي ورقة... ورقة.... تصويرة وحدة... فوطوكوپي وحدة... وعطي لصغيرة وحدة... التصويرة هي ديالت واحد البنت لونات الكتيبات ... شكرا ليها بزاف... الشدّة منين تهزي الكتيّبات : https://drive.google.com/drive/folders/1qztj_tTU4ptpJ2-HrwkQeR8-GtsWayx0?fbclid=IwAR3CS3eokltcL0DsVScPBs-K7X5g3kDTEEHrdz70OQBbvSghsXxXx7oQKu8 https://archive.org/details/combineminibook
ary_Arab
facebook
325
شحال هادي كنت تنعرف واحد النكتة... تيقولو فيها بلّي : غي برهوش ففرانسا تيكون تيطير فالفرانساوية ... و أنت كبير و بحّرا ما تتهضر بيها ... تيقول الشاعر نيكولا فيرنانديز دي موراتين : Nicolás Fernández de Moratín (1737-1780) برطقيزي ماتيهضرش بالغاباتش مزيان وخا يكون شارف .... و هنا تتلقاه برهوش و تيهضر واعر بالغاباتش... Arte diabólico es –dijo torciendo el mostacho – que para hablar en gabacho un fidalgo en Portugal, llega a viejo y lo habla mal, y aquí lo parla un muchacho. و الغاباتش Gavach هي الفرانساوية ديال .... الناس لي ساكنين فجنوب تولوز ... ناس الپيريني جيهة فرانسا .... والغاباتشو عند الصبليون ... هو البرّاني لي ما تيهضرش مزيان الصبليونية .... فالعصور الوسطى ... كانو الغاباتشو .... تيسافرو من فرانسا حثى الصبليون .... باش يخدمو الخدامي العيّانين لي ما بغى يخدمهم حدّ... كاين بعض البقشاشة فاللّسان و الهضرة تيقولو بلّي : تنهضر الفرانساوية بحال بڭرة صبليونية .... Je parle français comme une vache espagnole هي زعماكين : تنهضر الفرانساوية بحال شي غاباتش تيهضر الصبليونية ... غاباتش Gavach هي ڤاش Vache ... و ڤv تتولي ب b بالصنليونية....
ary_Arab
facebook
326
ليسَ اليتيمُ من انتهى أبواه من همِّ الحياةِ وخلّفاهُ ذليلا إن اليتيمَ هو الذي تَلْقَى له أُمَّا تَخَلَّتْ أو أبًا مشغولا شوقي
ary_Arab
facebook
327
شيخة ريميتي ... ما كاينش شي شاب ديال الراي ما خاد من أغانيها شي غنايّة.... الريميتي هي لي صاوبات فن الرّاي.... هي مولات الأغنية الشهيرة "أنا وغزالي في الجبل نلڤط في النوار" كانت تتبدع فالستيل ديال المدّاحات ... آخر غناية صاوبات ف 2005 تتسمى : أنت ڭدّامي و أنا موراك.... منعو بث غناياتها فالإذاعة بعد استقلال الجزاير :( .... و عمّرهوم عيطو ليها التلفزيون .... الأغنية الشهيرة "أنا وغزالي في الجبل نلڤط في النوار" : أنا وغزالي ها ياما أنا وغزالي في الجبل لقط في النوار أنا وغزالي ها ياما أنا وغزالي في الجبل لقط في النوار هي حبي بنت بلادي كلمة متعرف تعدي هي لتشمر حسادي يآلله أنا وغزالي ها ياما أنا وغزالي في الجبل لقط في النوار هي شيخة لمسمرا لا تقولي شمس و لا قمرة لا قولي خمار و لا تمرة يا الله أنا وغزالي ها ياما أنا وغزالي في الجبل لقط في النوار هي أمي الحضن الدافي هي متعرف خلافي هي جناحي بين كتافي يالله أنا وغزالي ها ياما أنا وغزالي في الجبل لقط في النوار هي بليدة يا عنيدة هي حنينة تحب الواليدة هي وحيدة في لكبيدة هي غرامي يا الله أنا وغزالي ها ياما أنا وغزالي في الجبل لقط في النوار
ary_Arab
facebook
329
كاين واحد البرنامج تنتفرّج فيه ديما ... سميتو Cuisines des terroirs.... فاش كنت تنتفرّج تفاجأة .... بهاد الصبليونية تتصاوب ماكلة البْرانية ! لي مذكورة فضون كيشّوط ديال سيرڤانتيس .... Don Quichotte, Roman de Miguel de Cervantes ماكلة تتسمى البْرانية ول البُورانية... نتاعت بوران بنت الحسن بن سهل ... تيقول أبو شروان المغربي أنها : هي لي ٱستنبطات هاد اللون لي من صنعة البادنجال... و كاين التفاحية بالباذنجال... المركاس من الباذنجال... الباذنجال المعفّر... باذنجال ابن مثنا .... الجنانية .... و الواعر هو : الباذنجال الشبيه بالحيتان :) قال ليك : يُخدع به المريض الذي يشتهي الحوت :) البْرانية تيكلوها المغاربة ليهود فالنهار لي ما يقدروش ياكلو فيه اللحم... و من بعد ما جابو الصبليون مطيشة من الميريكان... ولاو تيزيدو مطيشة ... و سماوها الپيسطو .Pisto... و لكن بقات البورانية بوحدها .... عجباتني البنت فالدقيقة 06:45 فاش تتقول ليهم : أنا ملّيت من هادشي :) ......
ary_Arab
facebook
330
هادي واحد مية 100 عام :)
ary_Arab
facebook
331
مدينة لوشون ... فيها ثمثال و بلايص واعرين فيهم كتبة إيدموند روسطون.... حيثاش كبر فيها مولاي إيدموند روسطون... كاتب ... زجّال... و حرايفي ففن تحجّايت الحلقة Dramaturgie إيدموند روسطون.... معروف بمسرحية : سيرانو دو بيرجوراك Cyrano de Bergerac.... الراجل لي معروف بالقوافي و الزّياغة Libertinage... فوقيت مسرحية سيرانو دو بيرجوراك كان مشهور غي : مسرح الضحك و التمشخير Théâtre de boulevard.... و مسرح الغنى بحجايات القصارة Vaudeville.... الغنى بحجايات القصارة بحال.... كي كان تيدير كيلي جولي الله يرحمو فجامع الفنا ..... إيدموند روسطون خالف هاد جوج نواع لي تيتباعو مزيان.... و صاوب مسرحية من نوع الروماني Romantisme ... هاد النوع لي داير بحال حجاية عيشة قنديشة.... تيكون فيها الخيال، الغْرام، المْحبة، الخوف و شلا حوايج.... إيدموند روسطون كان عارف بلي .... هاد النوع ديال المسرحيات ماتيتمشّاش ديك الوقت... داكشي علاش طلب السماحة من الممثل المشهور كوكلان Coquelin غادي تكونو عارفين القصة ديال مسرحية سيرانو دو بيرجوراك .... حيثاش بكثرة ما تشهرات فالعالم... خرجو منها أفلام و مسلسلات وووو... القصة ضايرة على ثلاثة ديال الناس..... واحد خايب من الخارج و زين من الداخل.... واحد زين من الخارج و خايب من الداخل.... واحد عزيز عليه الزين الخرجاني .... و غادي يتعلم يحس بالزين الدخلاني.... الحاصول ديال القصة هو : سيرانو عندو منخر كبير و معوّج معقّدو ... و باش يغطي على عيب داك المنخر لي زعماكين مخيّبو.... تعلّم يطير ففن المغازلة و النڭّان و الزّياغة :) J’ai décidé d’être admirable, en tout, pour tout ! كريستيان زوين و غزال إنّما مكلّخ و قليل الحيلة فالهضرة و المعاني.... Las ! je suis sot à m’en tuer de honte (…) Mais je ne sais devant les femmes que me taire. روكسان، الخوار ديال الزين، تتخلّط الزين الدخلاني مع الخرجاني. Tous les mots sont fins quand la moustache est fine. سيرانو خايب حيثاش .... الناس متافقين بلّي لي عندو منخر كبير و معوّج راه خايب... سيرانو بغى يهرّس داكشي لي متافقين عليه الناس... بكثرة الزّياغة ديال سيرانو، تيقول : Hé bien oui, j’exagère ! Déplaire est mon plaisir. J’aime qu’on me haïsse هادشي تيفكرني فقاضية الشيخة ... واش زوينة ؟ واش خايبة ؟ تيقول إيدموند روسطون بلّي مدينة لوشون لي علّماتو يخمّم فصغرو.... إيولاّهي مدينة هيا ... زينة السميا ... إيوا يوا :)
ary_Arab
facebook
333
مدينة إيليكسون بالرومانية.... لوشون بالفرانساوية.... مدينة الحمامات الرومانية....
ary_Arab
facebook
334
ها كيفاش الخوارزمي تيشرح حيلات الجبر لي تنتعلمو فالكوليج..... تيقول ليك : ها كيفاش تعرفي شحال تتعطي تسعود فتسعود بلا ما تحفضيها ... الهم ديال الخوارزمي هو : تعرفي تضربي حساب الجبر باش ما تحفضيش :) من كناش : " مبرهنة فيثاغورس و مدرسة بن يوسف فمراكش"
ary_Arab
facebook
335
مول الشيمي ....
ary_Arab
facebook
336
باش الصغير يتعلّم الحيلات ديال الكومپيوتر ولّ لورديناتور .... خصّو يتعلّم جوج حوايج : جنان الكاياص Matériel ..... Hardware وجنان التبرميج Logiciel ... Software فهاد الكتيبات غادي يقدر يتعلّم بفن الپيكسال.... حساب بوصبع لي فجنان الكاياص .... وخدمة بوعقل لي فجنان التبرميج .... نخليكم تخمّمو فأعداد بوصبع لي تيعطيو الماباقي ديال الصورة :)
ary_Arab
facebook
337
كون عندنا شيخات تيقريونا.... "العيطة" (التعياط) تاتعني"أجي نعاود ليك "أو"أجي من بعيد قرّب ليا ".. . الصوت ديال الشيخة تيكون رقيق و مجهّد باش توصّل الهضرة لأبعد بلاصة... الغنا و الكلام تيكون مصاوب باش يتّفهم دغيا ويوصل المعنى سانك سانك... داكشي علاش إيلا فالقضية شي كلام خايب، ماشي مشكل ! حيثاش المهم هو يوصل المعنى سانك سانك... الراپ ديال دابا باقي ما وصلش الجّهد ديال عيطة الشيخات ! البقشاشة فتابنادميت فاني سوم بوياليت Fanny Soum-Pouyalet تتقول : بلا الشيخات ما كانش يمكن يكون إستقلال.... فاللوقيتة اللي الشيخات غناو فيها الأغاني ديال العيطة.... كان ما كاين لا جورنان لا إذاعات لا أنتيرنيت..... الدوزان الوحيد باش ناس ما قاريينش يوصلهم الخبار و بلا لغة الخشب هو كلام وأغاني الشيخات .... نخليكم مع قصيدة المورد... و الشيخة عبوش... ما يمكنش ما تفهمش ! Kassidat El Mourdya I ; Kassidat El Mourdya II / Cheikha Aabouch. Fanny Soum-Pouyalet : « Les chansons de ‘ayta ont constitué un support à la révolte et aux idées nationalistes. Ces chansons retracent le vécu intime des populations lors de cette période de l’histoire marocaine et apportent ainsi un complément à l’histoire officielle (…) À l’époque où ces chants ont été créés, journaux et radios étaient peu ou pas répandus. Les seuls moyens de communication des informations étaient la parole et les chants. La ‘ayta et ses interprètes avaient donc un rôle majeur dans la transmission de l’information (…) Le Maroc devenu indépendant, la ‘ayta s’est tournée vers les réjouissances laissant la polémique à d’autres formes d’expression
ary_Arab
facebook
338
الدلالة ..... الإشهار.... بالبورزّانات ديال الضو Drones ... كي إير كود QR Code مصاوب بالبورزّانات ديال الضّو .... فالسما ديال مدينة شانڭاي .......
ary_Arab
facebook
339
الموشح هي السنسلة المضوبلة... و الزجل هو موشح لي فيه كلام الدارجة و كلام الخرجة .... تيقول ابن بسّام السنتريمي (سنتريم مدينة قريبة لشبونة فالبرطقيز) : بلّي الخرجة هي الساروت ديال الموشح. و الخرجة هي لي تتعاود ديما فالموشح ... Refrain ولي خرّج هاد الطريقة هو محمد بن قابرة البصير. المشكل هو أنه ڭاع الاغاني الاندلسية لي تنغنّيو دابا، حيدو منهم الخرجات !! يا فاتن أ فاتن وقت اشْ تدخل الشمعة ياحسرة تقادات
ary_Arab
facebook
340